b"\n_START_ARTICLE_\nObra d'art\n_START_PARAGRAPH_\nUna obra d'art \xc3\xa9s un producte o missatge hum\xc3\xa0 que copia, imita, imagina o transcendeix la realitat i \xc3\xa9s una creaci\xc3\xb3 realitzada per a esdevenir bella o ser una manifestaci\xc3\xb3 de significat simb\xc3\xb2lic. Aquest producte acostuma a suggerir la visi\xc3\xb3 de l'artista de la realitat exterior i com se sent aquest dins d'aquesta realitat, les obres d'art s\xc3\xb3n productes d'un temps i un context concret._NEWLINE_Les obres d'art de vegades no s\xc3\xb3n importants perqu\xc3\xa8 siguin belles sin\xc3\xb3 per les idees que transmeten. Poden ser obres d'art les can\xc3\xa7ons, els espectacles (obres de teatre, dansa, circ, \xc3\xb2pera, etc.), els llibres, les impressions, les escultures, els edificis, les pintures o els gravats entre altres._NEWLINE_Es poden trobar obres d'art de m\xc3\xa9s de trenta mil anys d'antiguitat, com ara les pintures de les coves d'Altamira (Espanya) o les pintures de les coves de les Caus (Fran\xc3\xa7a). Encara es conserven obres d'art de m\xc3\xa9s de mil anys, com ara el Parten\xc3\xb3 d'Atenes, i edificis que s'han constru\xc3\xaft en m\xc3\xa9s de 300 anys, com la Catedral de Barcelona. De vegades les obres d'art tamb\xc3\xa9 s'han de reconstruir. Molts dels artistes moderns s'inspiren amb obres d'art del passat, els serveixen d'exemple._NEWLINE_Les obres d'art sovint canvien d'amos i d'\xc3\xbas. Les obres d'art sovint no estan en el pa\xc3\xads d'origen. Per exemple el fam\xc3\xb3s bust de Nefertiti (d'Egipte) est\xc3\xa0 al Neues Museum de Berl\xc3\xadn, i despr\xc3\xa9s el pa\xc3\xads d'origen reclama l'obra espoliada."